מתווה הרמזור

מתווה הרמזור (או מודל הרמזור, או תוכנית הרמזור) היא שיטה לסיווג יישובים בישראל, כחלק מהמאמצים להתמודד עם מגפת הקורונה בישראל.

יוזם התוכנית, פרופ' רוני גמזו, ניסה להכניס את התוכנית מתחילת תפקידו בתפקיד "ממונה הקורונה" (ראש תוכנית "מגן ישראל") הראשון (23 ביולי 2020). רק ב-30 באוגוסט 2020 אישרה ממשלת ישראל את תוכנית הרמזור, שנכנסה לתוקף החל מה-6 בספטמבר 2020.

== היסטוריה ==
בתחילת מגפת הקורונה בישראל, צעדי הטיפול במגפה היו ארציים ולא דיפרנציאליים. במקביל, החל מאפריל 2020, הוטלו לעיתים סגרים מקומיים באמצעות תקנות שעת חירום (נגיף הקורונה החדש) (אזור מוגבל) ביישובים ושכונות עם תחלואה גבוהה.

באפריל 2020 הוצעו שורה של יוזמות להתמודדות עם שגרה בצל נגיף הקורונה. הוצעה גם תוכנית הכוללת מינוי מנהל יחיד לאירוע וחלוקה של הארץ לאזורים לפי תמרורים וניהול המעברים בין האזורים האלה על פני תקופות ארוכות. התכנית נגנזה ובמקומה הועדפה תוכנית המטה לביטחון לאומי<ref></ref> שלא יושמה.<ref></ref>

בסוף יולי, לאחר מינוי רוני גמזו לממונה הקורונה, יזם גמזו את תוכנית הרמזור. אישור התכנית נדחה כמה פעמים.<ref></ref>

במסגרת התכנית שאושרה בממשלה, יישובים שונים דורגו לפי צבע ולא הייתה הגבלה מעבר בין יישובים (פרט למקרים של הטלת סגר באישור הממשלה באמצעות חוק סמכויות מיוחדות להתמודדות עם נגיף הקורונה החדש). ביישובים הוגדרו רמות שונות של התקהלות מותרת בהתאם לצבע. הרמזור התקיים במקביל למתווים ארציים – חינוך, תעופה, תחבורה, מקומות עבודה. התוכנית הותירה מגבלות איסור על אולמות אירועים בחלל סגור, מועדונים, אירועי ספורט, פארקי מים ושעשועים וירידים.<ref></ref>

לאחר תחילת התכנית ב-6 בספטמבר, היו אמורים להתחיל סגרים על ערים אדומות מסוימות, אך לאחר לחצים הומרו לסגר לילי על כ-40 יישובים.<ref></ref><ref></ref> הוטל סגר ארצי ב-18 בספטמבר והתכנית לא יושמה.

לאחר הסגר, מודל הרמזור שימש לקביעת סגר מקומי בערים אדומות. בתחילה היו הקלות ארציות (כמו פתיחת גני ילדים) ובהמשך נוספו הקלות שונות בערים ירוקות וצהובות. מגבלת ההתקהלות נשארה ארצית. הוטל סגר ארצי נוסף בדצמבר ולאחריו צבע הרמזור קבע את פתיחת בתי הספר והגנים בלבד.

מתווה הרמזור בבתי הספר בוטל בינואר 2022.

תו ירוק" באפליקצית הרמזור]]

==עקרונות התוכנית<ref></ref>==
* ניהול דיפרנציאלי של הטיפול בהתפשטות המחלה על בסיס נתונים אזוריים.
* 4 מדרגים: ירוק, צהוב, כתום, אדום על בסיס נתוני תחלואה (חולים חדשים, קצב גידול, שיעור חיוביים).
* הפעלת הגבלות קבע להתקהלות, המותאם לכל אחד מהצבעים.
* הגבלות נוספות ותמיכה ביישובים על פי צבעם.

==שיטת קביעת המדרגים==
כל יישוב יקבל ציון שבועי אשר מורכב משיעור החולים החדשים, אחוז הבדיקות החיוביות וקצב הגידול במאומתים בקורונה. הציון יינתן בין 0 ל-10 לפי המשתנים הבאים:
* מספר החולים החדשים בשבוע ביחס לגודל האוכלוסייה.
* שיעור הבדיקות החיוביות בשבוע.
* קצב גידול מספר החולים החדשים בכל רשות מקומית בשבוע.

{| class="wikitable" border="1" cellspacing="0" align="right"
|+צבעי הרמזור לפי ניקוד של יישובוהנחיות שהיו בתוקף ב-6 בספטמבר 2020
|מדרג
! אדום
! כתום
! צהוב
! ירוק
|- valign="top"
|טווח ניקוד
|7.5 עד 10.0
|6.0 עד 7.5
|4.5 עד 6.0
|עד 4.5
|- valign="top"
|התקהלות מותרתבשטח פתוח
|עד 20 איש
|עד 50 איש
|עד 100 איש
|עד 250 איש
|- valign="top"
|התקהלות מותרתבשטח סגור
|עד 10 איש
|עד 25 איש
|עד 50 איש
|עד 100 איש
|}

==יישום "רמזור" לטלפון חכם==
משרד הבריאות הכין יישום לטלפונים חכמים (אנדרואיד וiOS) כדי לתמוך במתווה הרמזור ולהציג בצורה את ההנחיות המשתנות בין יישובים שונים בארץ, בין היתר תוך שימוש ב-GPS. באפליקציה זו ניתן להציג דרכון ירוק. האפליקציה פועלת בארבע שפות: עברית, ערבית, אנגלית ורוסית.

==קישורים חיצוניים==
*[https://corona.health.gov.il/ramzor-model מודל הרמזור] מתוך אתר משרד הבריאות
*[https://govextra.gov.il/ministry-of-health/magen-israel/traffic-lights-model מודל הרמזור] מתוך אתר מגן ישראל
*[https://govextra.gov.il/media/25845/cabinet30082020.pdf מודל הרמזור ומתווה לתפילה באלול ובתשרי] מתוך אתר משרד הבריאות
==הערות שוליים==

קטגוריה:מגפת הקורונה בישראל